D`Stephie het vom dunnschtig bis hüt (sunndig) 2 typpe vo öschtriich zbsuech gha. Am frittig zobe ) Au dr Christian (vo letscht wuche) isch mol vorbii cho, es het en aber glaub aagschisse, drum ischer gli widr hei. Jo mr heis super gha , ächt cool xi. Mr si zerscht inere Jazzbar und denn in öisere Karaokebar xî. Und denn isches passiert... I bi mit dr Steph ufs Wc gloffä, do seit si plötzlich "scheisse, i ha e bierglas an chopf übercho". I ha se nid so ärnscht gno, aber woni vom WC zrugcho bi, isch si voll bluetüberströmt xi, het voll ^fescht bluetet. Si het e platzwunde an dr Schlöfe gha. Mitem Taxi simer denn ind Notufnahm gfahre. Si het nid mol sooo verruckt lang müese warte und isch mit gneihter wunde widr usechoo. Mir heis inzwüsche no zimmli luschtig gha döt in dr Legevakt. Hey anderi lütt troffä mit Löcher im chopf (schiint inn xi zsii das wuchenend).. Jo und schloofe isch anschiinend au verbotte dört, dr Boris wer fascht usegflooge will er ufem bänkli het wöllä schlofe. So schetzigswiis am 4i simer dört usecho... und bis mr mitem Taxi dehei xi si, (ganz günschtig, mega liebe taxichauffeur xi) isch öpe 6.30 xi. Jo die 3 werä nümm uf Frogner cho um die Zitt, also simer zu mir go schlofe..  Eigentli hei die Öschtriicher hüt ufe Stadtrundfahrt wöllä. Aber dChance am halber Achti scho chöne ufzstoo isch relativ gring xi:). Scho womer am 12i usem Huus ind Stadt si, simer gar noni zwäg xi. Aber trozdäm simer chli ind Stadt, denn uf Bygdoy (halbinsle wo au zu oslo ghört) im Vikingship Museum und bi dr Skisprungschanze Holmenkollen xi.  Die 2 Jungs (boris&philipp  übrigens) si ganz cool druff und mr heis würkli luschtig gha. Usser das mr halt alli totmüed xi si. Zobe womer hei si, heimr noni gwüsst öb mr öis zobe nomol für in usgang träffä.... aber notürli het denn nocher niem me möge.